Eitminiškių šv. Antano Paduviečio bažnyčia

Eitminiškių šv. Antano Paduviečio bažnyčia – bažnyčia, stovinti Eitminiškių kaime, 9 km į šiaurės vakarus nuo Nemenčinės, dešiniajame Nemenčios krante. Pamaldos laikomos tik lenkų kalba.

Šalia stovi Eitminiškių koplyčia.

 Istorija 

Eitminiškės 1685 m. paskirtos Vilniaus misionieriams, manoma, kad tada jie pastatė koplyčią. Ją Rusijos valdžia 1866 m. uždarė.

1922 m. įkurta parapija. 1924 m. pastatyta dabartinė medinė bažnyčia. Į Eitminiškes klebonauti 1934 m. paskirtas kunigas Ambraziejus Jakavonis (1886–1944), lietuvių visuomenės veikėjas. Spaudoje skelbta A. Jakavonio žūties data, 1943 m. balandžio 25 d., kai per Šv. Velykas į kleboniją įsiveržęs Armijos Krajovos būrys jį išsivedė ir nežinomoje vietoje nužudė, pagal išlikusius dokumentus ir liudijimus patikslinta – 1944 m. balandžio 11 arba 12 d.Bieliauskas, Pranas. Iš Slabados kaimo – į Vilniaus katedrą: kunigo Prano Bieliausko užrašai, 1883–1911 metai. – Trakai : Voruta, 2013. – P. 157.LMAVB RS F318-938 Kunigo atminimui 1988 m. šventoriuje pastatytas paminklinis akmuo (architektas Napalys Kitkauskas).

2024 m. rugsėjo 1 d. Eitminiškių bažnyčia minėjo 100-ąsias konsekracijos metines.Eitminiškių Šv. Antano Paduviečio bažnyčia minėjo 100-ąsias konsekracijos metines vrsa.lt

 Architektūra 

Bažnyčia stačiakampio plano, bebokštė, stogo priekis pridengtas iškelta siena su trikampiu frontonu. Apsidė penkiasienė, prieangis atviras. Zakristijos žemos, priglaustos. Šventoriaus tvora akmenų mūro.

 Galerija 

 Šaltiniai 



 Nuorodos 

 Parapijos puslapis 
  Eitminiškių šv. Antano Paduviečio bažnyčia panoramas.lt 

Kategorija:Eitminiškės
Kategorija:Vilniaus rajono bažnyčios